દવાખાનાના બિછાનેથી વાત કરતા યજ્ઞેશભાઇ કહે છે કે, એક ગજબ પ્રકારની લાગણી હું અનુભવું છે. મા-બાપ સંતાનને જન્મ આપે છે પણ મારા કિસ્સામાં કુદરતે થોડુંક રિવર્સ પણ લખ્યું હશે. મને મારી દીકરીએ જિંદગી આપી છે. સાવ નાના ગામડાથી લઇને અમેરિકાની સફર સુધીમાં અનેક અનુભવો થયા પણ આ વખતે અલૌકિક અનુભૂતિ થઇ. મોરબી અને અમદાવાદમાં સ્ટડી કરી હું તો સ્ટુડન્ટ તરીકે અમેરિકા આવ્યો હતો. કેલિફોર્નિયા યુનિવર્સિટીમાં ઇન્ડસ્ટ્રીયલ એન્જિનિયરિંગમાં માસ્ટર કર્યા પછી અહીં જ નોકરી મળી ગઇ. પત્ની દક્ષા અને બે દીકરી આરુષિ અને ઓમિષા સાથે જિંદગી સ્મૂધ રીતે ચાલતી હતી. બ્લડ કેન્સર ડાયોગ્નાઇસ થયું ત્યારે પત્ની દક્ષા ડરી ગઇ હતી. બંને દીકરીઓએ એને પણ સાચવી છે. કોઇ મોટા પડકાર વખતે જે જીતે છે એ ફેમિલી બોન્ડિંગ જ હોય છે.